
Kasutuslubade väljastamine

1. ASJAOLUD JA MENETLUSE KÄIK

02.07.2013 läbivaatamiseks laekus Elektrijaama tee 106 tuulikute pargi ehitise kasutuslubade väljastamise taotlused koos ehitamise tehniliste dokumentide, kooskõlastatud projekti ning riigilõivu maksekorraldusega (linnavalitsuse dokumendiregistris nr 6589). Esitatud dokumentatsiooni kontrollimisel oli avastatud puudused ning ehitusjärelevalve osakond oma 18.07.2013 kirjas nr 1-12.2/6589 edastas taotlejale avastatud puuduste loetelu. 

14.11.2013 tuulikute pargi omaniku esindaja esitas (linnavalitsuse dokumendiregistris nr 11116) Korrigeeritud dokumentatsioonis on korduvalt avastatud puudused ning ehitusjärelevalve oma 26.11.2013 kirjas nr 1-16/11116 edastas taotlejale avastatud puuduste loetelu. 

29.01.2014 tuulikute pargi omaniku esindaja esitas (linnavalitsuse dokumendiregistris nr 899). Ehitusseaduse § 33 lõike 4 kohaselt kasutusluba väljastatakse pärast ehitise ülevaatust ja nõuetele vastavaks tunnistamist. Kasutusloa väljastajal on õigus kaasata ehitise ülevaatuse tegemisse selleks pädevaid isikuid ja institutsioone, kes esitavad oma arvamuse kirjalikult. Ehitusseaduse § 33 lõike 6 kohaselt kasutusloa väljastaja väljastab kasutusloa või keeldub selle väljastamisest 20 päeva jooksul kasutusloa väljastamiseks vajaliku viimase dokumendi esitamise päevast arvates. 

Vastavalt eelnevale kokkuleppele 10.02.2014 oli ehitise omaniku esindajale edastatud ehitise ülevaatuse akt ülevaatusse kaasatud pädevate isikute nimekirjaga, kes tuulikute pargi ehitiste kasutusloa väljastamiseks peavad väljendama nende ehitiste kohta arvamust. 06.03.2014 ülevaatuseks kaasatud pädevate isikute allkirjadega ehitise ülevaatuse akt on tagastatud ehitusjärelevalve osakonnale, (linnavalitsuse dokumendiregistris nr 2196). Ehitise ülevaatusest osavõtjad kinnitavad, et ülevaatuseks esitatud ehitis vastab ehitistele ettenähtud nõuetele ja ehitist võib kasutada vastavalt kavandatud kasutamise otstarbele. Seega kasutusloa andmiseks takistusi ei ole.

2. ÕIGUSLIKUD ALUSED

2.1. Ehitusseaduse § 32 lõike 1 kohaselt ehitise kasutusluba on kohaliku omavalitsuse või riigi nõusolek, et valminud ehitis või selle osa vastab ehitisele ettenähtud nõuetele ja seda võib kasutada vastavalt kavandatud kasutamise otstarbele.

2.2. Narva linna ehitusmääruse § 27 lõike 3 kohaselt ehitise kasutusloa väljastamise või väljastamisest keeldumise ja kehtetuks tunnistamise otsustab Linnavalitsus. 

3. OTSUS

Väljastada kasutusload Elektrijaama tee 106, Elektrijaama tee 29b, Elektrijaama tee 29, Soojaveekanali, Elektri jaama tee 59, Elektrijaama tee 95a, Elektrijaama 85 tuulikute pargi tuulikutele (17 tk), 110 kV elektrikaabelliinile, tuulepargi alajaamale, tuhavälja- alajaama 20 kV elektrikaabelliinile, tuhavälja – alajaama side kaabelliinile, tuhavälja 20 kV elektrikaabelliinile, tuhavälja side kaabelliinile ehitistele

4.
RAKENDUSSÄTTED

4.1. Korraldus jõustub seadusega sätestatud korras.

4.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

	Eduard East
	[image: image1]

	Linnapea
	Ants Liimets

Linnasekretär


